Hei! Tervetuloa ohjelmaan Sanaa naisilta!
Tällä kertaa minä olen täällä. Minun nimeni on Irma Frestadius.
Olen Espoon helluntaisrk:n pastori -
ja ollut myös pitkään Tansaniassa lähetystyössä.
Siten ajattelen laajemmin, että melkein koko maapallo on tässä.
Kaikkivaltias Jumala näkee kaikki ihmiset kaikkialla.
Kun tänään olemme koolla Raamatun ääressä, -
tämä on äärettömän mielenkiintoista ja laajalle ulottuvaa.
Toivon, hyvä katsoja, että kotona tai missä katsot tätä, -
olet sillä mielellä, että Jumalalla on asiaa sinulle.
Kuten Hänellä on asiaa jollekin aasialaiselle tai afrikkalaiselle,-
niin Hänellä on asiaa meille jokaiselle, -
olemme sitten ihan missä tahansa ja millaisissa olosuhteissa.
Sydämelläni on tänään Johanneksen evankeliumin 4. luvussa -
eräs hyvin tuttu Raamatun kertomus. Miksi olen valinnut sen, -
ehkä nousee kyllä ajasta, missä me elämme, -
ja ehkä nimenomaan Suomessa ja vähän joka puolella maapalloa.
Se on kohtaaminen. Se, kuinka Jumala haluaa kohdata ihmistä.
Suomessa puhutaan siitä, että meillä on paljon syrjäytyneitä.
Ehkä kaikenikäisiä. Vanhuksia, jotka asuvat yksin asunnossaan.
Surullisimpia tarinoitahan ovat ne, -
jolloin voivat olla jo päivät päättyneet tässä ajassa.
Sitten rappukäytävään tulee ihmeellinen haju ja huomataan, -
että joku onkin kuollut asuntoon. Tämä on kaikkein järkyttävintä.
Heillä ei ole ollut kohtaamista kenenkään kanssa.
Kuinkahan hänkin olisi halunnut tulla kohdatuksi?
Samoin nuoria syrjäytyneitä miehiä on todella paljon.
On kaikenikäisiä. Kiusattuja lapsia ja muita.
Jumala haluaa kohdata kaikkia.
Voimme joskus ajatella, että men- nessämme kirkkoon ja seurakuntaan -
Jumala kohtaa siellä. No, se on ihan totta.
Itsekin pastorina todella toivotan tervetulleeksi seurakuntaan.
Haluan painottaa, miten tärkeää on käydä seurakunnassa -
ja kokea sitä yhteyttä siellä. Jumala on ihmeellinen.
Hän haluaa kohdata juuri arjen keskellä, missä ihmiset ovat ihmisiä.
Tässä Johanneksen evankeliumin 4. luvussa on tilanne, -
että Jeesus oli kulkemassa opetuslastensa kanssa.
Sekin päivä oli varmaan ollut hyvin mielenkiintoinen, -
kuten edellinenkin päivä. Jeesuksen kanssa elämä on aina kiinnostavaa.
He kulkivat siellä ja Jeesus jäi yksin eräälle kaivolle -
Sykar-nimiseen Samarian kaupunkiin.
Niin hän tuli Sykar nimiseen Sama- rian kaupunkiin, joka on lähellä -
sitä maa-aluetta, minkä Jaakob oli antanut pojalleen Joosefille.
Jeesus oli siis kaivolla. Silloin kaivo oli ihmisten kohtaamispaikka.
Erityisesti naisten kohtaamispaikka, jossa kerrottiin kuulemiset.
Sen muuten opin Afrikassa, -
että kukaan ei lähde keskipäivällä klo 12 hakemaan vettä kaivolta.
Aamulla heti päivän kirkastuessa klo 6-7 aikaan haetaan vettä.
Toinen aika oli illalla juuri ennen auringonlaskua.
Kuuman keskipäivän aikaan sinne ei yleensä menty.
Suurin osa naisista meni luultavasti aamusta.
Siellä vaihdettiin lasten kuulumiset, -
miten maissi on kasvanut ja mitä ikinä ne sydämenasiat olivat.
Tämä nainen, jonka Jeesus tänään kohtaa, -
hän oli ihmeellistä kyllä keskipäivällä liikkeellä.
Niin tuli eräs Samarian nainen ammentamaan vettä.
Jeesus sanoi hänelle: "Anna minulle juoda".
Ensiksi ihan ihmeellinen asia oli, -
että nainen tapasi "yllättäen" Jeesuksen kaivolla.
"Yllättäen" lainausmerkeissä, -
koska Jumalalla on suunnitelma sinuakin varten.
Hänellä on tarkoitus elämällesi. Hän tietää, -
milloin sydämesi on kaikkein avoin kohtaamaan Häntä.
Toivon, että jos et ole vielä kohdannut Jeesusta, -
niin tänään on päiväsi. Tai voit kohdata uudelleen -
ties monennenko kerran. Sitäkin tarvitsemme.
Jeesus oli kaivolla ja nainen oli varmaan tosi yllättynyt.
Ihan samoin kuin me voisimme mennä ostoskeskukseen -
tai tänä päivänä kuntosalille ja siellä yllättäen olisi Jeesus, -
joka sanoisi juoma-automaatin vieressä: "Anna minulle juoda."
Ottaisi siis kontaktin sinuun ja alkaisi juttelemaan sinulle.
Tässä kerrotaan, miksi Jeesus oli yksin.
Opetuslapset olivat menneet ruokaa ostamaan. Hyvin tavallinen asia.
Niin Samarian nainen sanoi hänelle: "Kuinka sinä, joka olet -
juutalainen, pyydät juotavaa minulta, samarialaiselta naiselta?"
Sillä juutalaiset eivät seurustele samarialaisten kanssa.
Tässä tulee ensimmäinen pointti, että Jeesus ei katso rotuamme, -
kastiamme, sukuamme, ympäristöämme.
Hän haluaa kohdata ihan kaikkia.
Jeesus vastasi ja sanoi hänelle: "Jos sinä tietäisit Jumalan lahjan,
ja kuka se on, joka sinulle sanoo: 'Anna minun juoda', -
niin sinä pyytäisit häneltä, ja hän antaisi sinulle elävää vettä."
Elävää vettä. Jeesus on elävän veden lähde.
Jeesus tietää, että juuri sitä tarvitsemme kaikkein eniten, -
ihan ruokaostosten ja työkiireiden keskellä.
Tämä on se, mitä ihminen tarvitsee kaikkein eniten.
Nainen sanoi hänelle: "Herra, eipä sinulla ole ammennusastiaa, -
ja kaivo on syvä; mistä sinulla sitten on se elävä vesi?
Nainen ihmetteli. Mekin voimme ihmetellä, miten tämä näin voi mennä.
Et kai sinä ole suurempi kuin meidän isämme Jaakob, -
joka antoi meille tämän kaivon ja joi siitä, hän itse -
sekä hänen poikansa ja karjansa?" Jeesus vastasi ja sanoi hänelle: -
"Jokainen, joka juo tätä vettä, janoaa jälleen"
Jokainen, joka juo tavallista vettä janoaa jälleen.
Jokainen, joka etsii maailmasta nautintoja, tyydytystä, -
tarkoitusta elämälleen, jää janoiseksi.
Mikään muu ei voi täyttää elämämme tarkoitusta -
ja sydämemme janoa kuin yhteys mei- dät luoneeseen elävään Jumalaan, -
johon meidät on kutsuttu. Tästä Jeesus tässä puhuu.
"mutta joka juo sitä vettä, jota minä hänelle annan, -
se ei ikinä janoa; vaan se vesi, jonka minä hänelle annan, -
tulee hänessä sen veden lähteeksi, -
joka kumpuaa iankaikkiseen elämään". Nainen sanoi hänelle: -
"Herra, anna minulle sitä vettä, ettei minun tulisi jano -
eikä minun tarvitsisi käydä täällä ammentamassa".
Nainen sanoi siis... Hän ajatteli jokapäiväisiä tarpeita: -
"Mulla olisi aina vettä ja mun elämä olisi helpompaa."
Näinhän me monesti rukoilemme - helpompaa elämää.
Se on ihan okei. Jumala ymmärtää sen -
ja meillä on lupa rukoilla näitä asioita.
Sitten Jeesus jatkaa, koska Hän haluaa antaa enempi.
Hän menee syvemmälle. "Mene, kutsu miehesi [...] tänne".
Jeesus ei alkanut keskustella naisen kanssa tästä.
Hän meni ytimeen. Hän näki enemmän.
Nainen sanoi, ettei hänellä ole miestä.
Nainen sanoi, että...
Jeesus sanoi hänelle, että nykyinen mies ei ole hänen miehensä.
Nainen hämmästyi! Profeetta, joka tietää kaiken minusta!
Samoin, hyvä katsoja, voit olla ihan varma siitä, -
että Kaikkivaltias Jumala, Jeesus Kristus, tietää kaiken sinusta.
Silti ja sen tähden Hän haluaa kohdata sinua.
Hän haluaa puuttua sinun elämääsi.
Hän haluaa kohdata sinut uudelleen, jonkun ehkä ensimmäistä kertaa.
Voin arvata, että ohjelmaa katsovat myös ne, -
jotka ovat tunteneet Jeesuksen pitkään ja kohdanneet Hänet monesti.
Jeesus haluaa edelleen kohdata myös teitä ja meitä jokaista.
Hänellä on joka päivä jotain uutta annettavaa.
Tässä tulee mieleen Tuomas, -
kun Jeesus ylösnousemuksen jälkeen ilmestyi opetuslapsille -
ja Tuomas ei ollut paikalla. Jeesus ilmestyi toisen kerran, -
kun Tuomas sanoi, ettei usko, ellei itse saa kokeilla -
tai nähdä Jeesusta. Sitten Jeesus ilmestyi ihan Tuomaalle.
Hän ilmestyi ihan yhdelle ihmiselle.
Jeesus ilmestyi naiselle kaivolla ja ylösnousemuksen jälkeen -
ihan epäilevää Tuomasta varten, joka sai koskea Hänen haavoihinsa.
Tuomas, joka oli ollut kaikki vuodet Jeesuksen seurassa, -
nähnyt kaikki ihmeet, kuullut kaikki opetukset, -
nähnyt Jeesuksen ruokkivan tuhansia ihmisiä, niin hän vielä epäili.
Jos sinä, hyvä katsoja, olet nähnyt, kokenut paljon, -
esim. Yli-Vainion herätykset ym., mutta sydämessäsi on vielä -
silloin tällöin epäilevä kohta, niin muista Tuomasta.
Tahdo edelleen, tahdo uudelleen kohdata Jeesusta!
Koskettaa Häntä konkreettisesti ja Hän kohtaa sinut!
Silloin voit sanoa: "Minun Herrani, minun Jumalani."
Rukoillaan tähän loppuun.
Kiitos siitä, rakas taivaan Isä, että näet joka ainoan katsojan.
Näet ne, jotka ovat pitkään kulkeneet Jeesuksen kanssa, -
kokeneet paljon ja nähneet paljon.
Silti heidän sydämessään tuntuu vähän hailealta, jopa viileältä.
Tarvitsisi jotain uutta, uuden kosketuksen.
Kiitos, Jeesus, että kosketat heitä voimallasi tässä ja nyt -
ja niitä, jotka eivät vielä koskaan ole kohdanneet Jeesusta.
Kiitos, Herra, että haluat kohdata heitä ja koskettaa ja sanoa: -
"Minä rakastan sinua. Annan sinulle sinun syntisi anteeksi -
ja saat merkityksellisen elämän." Kiitos, Jeesus, että teet sen.
Minä toivotan sinulle, hyvä katsoja, oikein paljon siunausta.
Kiitos seurastasi! Muista, että sinä olet tärkeä!
Sinä ansaitset tulla kohdatuksi.
Sinä tarvitset Jumalan uutta kosketusta ja kohtaamista -
yhä uudelleen. Hän on valmis sitä antamaan. Sano: "Minä tahdon."
Oikein siunattua elämää sinulle! Hei hei!
Tekstitys: Tuula-Riitta Virrankare